Rossiya mudofaa vazirligi Suriyaga C-300 tizimi yuborilganini tasdiqladi

Rossiya Suriyaga C-300 zenit raketa tizimi batareyasini yetkazdi, bu haqda Rossiya mudofaa vazirligi rasmiy vakili general-mayor Igor Konashenkov ma’lum qildi, deb yozadi “RBK”.

Uning aniqlik kiritishicha, ushbu majmua Suriyaning Tartus shahrida joylashgan harbiy-dengiz bazasi va sohil hududidagi Rossiya harbiy-dengiz  floti kemalarini havodan himoya qilish uchun mo‘ljallangan.
Konashenkov Suriyaga zenit raketa tizimining joylashtirilishi G‘arbda shov-shuv uyg‘otgani sababini tushunmasligini aytdi. “Eslatib o‘taman, C-300 — bu faqat mudofaa tizimi, xolos, u hech kimga hech qanday xavf tug‘dirmaydi”, — dedi mudofaa vazirligi vakili.